Hazlin Hussain

Hajah Hazlin Hussain (lahir 16 Disember 1983) merupakan seorang pengacara televisyen dan penyampai berita Malaysia. Beliau memulakan kerjaya penyiaran dengan menjadi salah seorang peserta Gadis Melayu musim kedua di TV9, beliau seterusnya menyertai TV3 sebagai salah seorang penyampai beritanya.

Kehidupan peribadi
Hazlin dilahirkan dan dibesarkan di Kajang, Selangor dan merupakan pemegang Ijazah Sarjana Muda Perbankan di Universiti Utara Malaysia (UUM) di Sintok, Kedah. Beliau berkahwin dengan rakan sekerjanya di TV3, Mior Abdul Malek Raiyani pada 15 Disember 2015. Beliau mula bertudung pada 25 Februari 2014.

Kerjaya
Hazlin memulakan kerjaya penyiaran setelah menjadi finalis program pencarian bakat Gadis Melayu musim kedua terbitan TV9. Selepas Gadis Melayu tamat, Hazlin mendaftarkan dirinya di TV3 seterusnya berkhidmat sebagai penyampai berita Buletin Utama, Buletin 1:30 dan Buletin Pagi. Beliau paling dikenali sebagai pengacara rancangan dokumentari 999 yang mana beliau menggantikan Zakiah Anas yang menamatkan khidmatnya di TV3 pada 2014. Menerusi rancangan inilah beliau terkenal dengan slogan "Ingat, jenayah membawa padah!" pada akhir rancangan. Selain itu, beliau juga mengacarakan rancangan bual bicara pagi Malaysia Hari Ini.

Penghijrahan
Hazlin memilih mengenakan hijab pada 25 Februari 2014 dan selepas itu melakukan penghijrahan sekala kecil tatkala namanya berada di kemuncak semasa menjadi hos 999 bagi tahun keempat bagi edisi 2014/16, sebelum berhijab Hazlin sinonim imej boyish dan lasak telah berubah berikutan pemergian sahabat beliau.Dalam satu temubual dengan majalah Mingguan Wanita beliau memilih berhijrah kerana mencari rentak dan mula mendekati agama.

Kini Hazlin menghabiskan masa dengan hadiri majlis ilmu di masjid atau surau sambil perbaiki diri malah menjadi suri rumah sepenuh masa kerana suaminya Mior Malek Rayani sahaja masih meneruskan berkhidmat di TV3, selain itu pada Oktober 2023 Hazlin menyambung pengajian dalam jurusan Pengajian Islam di Universiti Kebangsaan Malaysia, Bangi.

Filemografi

Televisyen
 Gadis Melayu (musim 2; TV9)
 Malaysia Hari Ini (TV3)
 Berita Terkini (TV3)
 Buletin Pagi (TV3)
 Buletin 1:30 (TV3)
 Buletin Utama (TV3)
 999 (TV3)
 Buletin TV9 (TV9)
 Global TV9 (TV9)
 Buletin Pertiwi (TV Pertiwi)

Rujukan

Pautan luar
 
 

Kelahiran 1983
Orang hidup
Orang Malaysia berketurunan Melayu
Muslim Malaysia
Orang dari Selangor
Penyampai berita Malaysia
Pengacara televisyen Malaysia
Alumni Universiti Utara Malaysia